6 หุ้นจ่อคิวรับผลดีรัฐฯปรับ ครม.รอบใหม่
บล.ธนชาต เผย 6 หุ้นเด่นจ่อคิวรับผลดีรัฐฯปรับครม.รอบใหม่ จากความคาดหวังต่อมาตรการกระตุ้นเศรษฐกิจเพิ่มเติม และการเร่งเปิดประมูลโครงสร้างพื้นฐาน อย่าง CK STEC SEAFCO GLOBAL CPALL HMPRO 
20 ส.ค. 2558

บริษัทหลักทรัพย์ ธนชาต จำกัด(มหาชน) ระบุในบทวิเคราะห์ (20 ส.ค.) ว่า แม้ SET ฟื้นตัววานนี้ แต่ยังมอง “ผันผวน” กรอบ 1,350-1,390 จุด จาก 1) Downside Risk เศรษฐกิจหลังเหตุระเบิด 2) กระแสเงินทุนไหลออก และราคาน้ำมันปรับลดลงทำ New Low กระทบหุ้นใหญ่อย่าง PTT AOT 3) ตลาดหุ้นโลกถูกกดดันจากเศรษฐกิจจีน และการขึ้นดอกเบี้ย Fed (รายงานการประชุม Fed เมื่อคืน มีโอกาสที่ Fed ยังไม่ขึ้นดอกเบี้ยในเดือน ก.ย.)
ส่วนการปรับ ครม.หนุน “Selective” รับเหมาฯ และ Consumption Plays แม้ SET ยังดูผันผวน แต่การปรับ ครม.จะเป็นปัจจัยบวกต่อหุ้นกลุ่ม Consumption Plays และรับเหมาฯ จากความคาดหวังต่อมาตรการกระตุ้นเศรษฐกิจเพิ่มเติม และการเร่งเปิดประมูลโครงสร้างพื้นฐาน อย่างบริษัท ช.การช่าง จำกัด (มหาชน) หรือ CK,บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือSTEC,บริษัท ซีฟโก้ จำกัด (มหาชน) หรือ SEAFCO,บริษัท สยามโกลบอลเฮ้าส์ จำกัด (มหาชน) หรือ GLOBAL,บริษัท ซีพี ออลล์ จำกัด (มหาชน) หรือ CPALL, บริษัท โฮม โปรดักส์ เซ็นเตอร์ จำกัด (มหาชน)  หรือ HMPRO
*อนึ่ง ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน